Bigg Boss 13: बिग बॉस 13 में सलमान खान ने खोला राज, जिम कर रहा था तभी बजने लगे घुंघरू और डर के मारे...  
बिग बॉस हो गया है शुरू
सलमान खान ने शेयर किया ये वाकया
अमीषा पटेल भी आएंगी नजर
Bigg Boss 13 Grand Premier: बिग बॉस 13 (Bigg Boss 13) के ग्रैंड लॉन्च में सरप्राइज पैकेज सलमान खान (Salman Khan) और अमीषा पटेल (Ameesha Patel) की परफॉर्मेंस रहेगी. अमीषा पटेल सलमान खान के साथ बिग बॉस 13 (BB13) की प्रेस कॉन्फ्रेंस के समय से ही नजर आ रही हैं, और उन्हें लेकर जबरदस्त सस्पेंस भी कायम है. हर कोई यही सोच रहा है कि अमीषा पटेल किस भूमिका में नजर आएंगी. लेकिन उससे पहले बिग बॉस 13 के ग्रैंड प्रीमियर में अमीषा पटेल और सलमान खान की परफॉर्मेंस सुर्खियों में हैं. लेकिन सलमान खान ने एक ऐसा वाकया शेयर किया जो आपके रोंगटे खड़े कर देगा. 
आज बिग बॉस 13 (Bigg Boss 13) के ग्रैंड प्रीमियर में अमीषा पटेल (Ameesha Patel) धमाकेदार एंट्री करेंगी और सलमान खान (Salman Khan) के साथ अपनी फिल्म 'यह है जलवा' के सॉन्ग 'मान जा दिलबर' पर डांस करेंगी. सलमान खान ने एक मजेदार वाकया भी पेश किया. सलमान खान ने बताया कि जब इस फिल्म की शूटिंग के दौरान वे जिम में कसरत कर रहे थे, तो उनका ध्यान घुंघरू की आवाज से टूट गया. सलमान खान एकदम डर गए और जिम छोड़कर जाने वाले थे लेकिन तभी देखा कि अमीषा पटेल ट्रेडमिल पर पायल पहनकर दौड़ रही है. इन दोनों कलाकारों का एक बार फिर साथ आना मजेदार रहेगा.
 
'बिग बॉस 13' का ग्रैंड प्रीमियर सलमान खान की परफॉर्मेंस से होगा. सलमान खान बिग बॉस के सदस्यों को घर में कैद करने से पहले उनसे बातचीत भी करेंगे. लेकिन सबसे मजेदार चीज होगी शो में अमीषा पटेल की एंट्री. अमीषा पटेल के रोल को लेकर अभी तक सस्पेंस बरकरार रखा गया है, लेकिन ओपनिंग डे दोनों की कमाल की केमिस्ट्री देखने को मिलेगी.